钦定古今图书集成/明伦汇编/闺媛典/第271卷 > 皇清四 > 梁若璧继妻朱氏
## 钦定古今图书集成/明伦汇编/闺媛典/第271卷 > 皇清四 > 梁若璧继妻朱氏

按《开封府志》：“朱氏，洧川梁若璧继妻。年二十一，夫亡，遗子方周岁，上有九旬祖姑病于床，继姑亦七旬外，时值兵荒，誓死相守。继而祖姑与姑皆没毕葬之。子母茕茕孤苦备极，其节益励。每训子玠曰：‘梁氏五世单传，吾艰难困苦，以有今日，勿悠忽自怠也’。玠由是奋学，补博士弟子员。”